עוזרת בית, טיפים לשמירה על הנקיון בין הביקורים של העוזרת | פורטל הטיפים
עוזרת בית, טיפים לשמירה על הנקיון בין הביקורים של העוזרת
לבלוג של: שרונית- חנות דגים טריים עוזרת בית ⋅
איך שומרים על בית נקי בין הביקורים של עוזרת הבית? על מה כדאי להקפיד? היכן חשוב לנקות ולשמור על סדר?
המלצה בסיסית: קודם כל להחזיר את הדברים למקום לאחר השימוש. למשל במטבח: מוצרי חלב למקרר, מלח למדף וכלים למגירה. אחרת שום עצה לא תסייע בסידור הברדק.
שמירת הניקיון ברחבי הבית: לסדר ולשים במקום צעצועים, ספרים, משחקים, פרטי לבוש (מה שמלוכלך – לכביסה, מה שנקי לארון או לקולב) לסדר את אזורי המגורים המשותפים – הסלון ופינת האוכל וכן את חדרי השינה. לסדר את המצעים ואת המיטות. לטאטא את הכניסה לבית. לנער שטיחים
מטבח – פעולות ניקיון למקפידים יותר ופחות:
1. לרוקן את פח האשפה ולסלק זבל אורגאני.
2. לשטוף ולייבש את הכלים או למלא את מדיח הכלים (להמתין עד שיתמלא).
3. לנקות את שאריות הלכלוך מהמיקרוגל והתנור.
4. לנגב במטלית את הכיריים, אם היה בהם שימוש.
5. לסדר את שולחן האוכל (לנקות את הכיסאות אם שימשו את הילדים) – רצוי במטלית לחה.
6. לנקות את מכונת האספרסו או הקפה אחר השימוש.
7. לעבור עם מטלית לחה ומגב על רצפת המטבח ולשאוב אם יש צורך.
חדרי שירותים, אמבטיה וכביסה: לנגב את המשטחים ולהבריק את חלקי הכרום. לסדר את המגבות או להחליפם בחדשות, לבדוק אם צריך להחליף נייר טואלט, לסגור את משחת השיניים אם פתוחה. לבדוק נוזלי הכביסה- לבדוק אם יש מספיק נוזל ואם הבקבוקים סגורים. לעבור בניגוב קצר על המראה עם טיפת נוזל לניקוי חלונות וכותנה יבשה. לוודא שהמסנן של מייבש הכביסה נקי.